**UPUTSTVA ZA VLASNIKE KUĆA I STANOVA ZA ODMOR**

Temeljem Zakona o turističkoj pristojbi (NN 52/19), vlasnik kuće/stana/apartmana za odmor obavezan je u roku od 24 sata od dolaska prijaviti u sustav eVisitor sve osobe koje borave u toj kući/stanu/apartmanu za odmor, te uplatiti turističku pristojbu.

Vlasnik kuće/stana/apartmana za odmor može za sebe i članove uže obitelji turističku pristojbi platiti u paušalnom iznosu ili po ostvarenom noćenju umanjenu za 70% od iznosa turističke pristojbe utvrđenoj za noćenja u smještajnom objektu u kojem se obavlja ugostiteljska djelatnost.

Navedeno se odnosi na hrvatske državljane, te na državljane država ugovornica Ugovora o Europskom gospodarskom prostoru i Švicarske Konfederacije.

Članovi uže obitelji vlasnika kuće/stana/apartmana za odmor su: bračni i izvanbračni drug, životni partner sukladno posebnom propisu kojim se regulira životno partnerstvo osoba istog spola, srodnici u ravnoj lozi i njihovi bračni drugovi, braća i sestre i njihovi bračni drugovi, posvojitelj i posvojenik i njihova djeca i bračni drugovi, pastorčad te maćeha i očuh.

Temeljem Zakona o turističkoj pristojbi (NN 52/19), i Pravilnika o najnižem i najvišem iznosu turističke pristojbe (NN 71/19), **turistička pristojba za 2026. godinu za mjesta Općina Novigrad, Poličnik i Posedarje iznosi**:

1. **PAUŠALNI IZNOSI TURISTIČKE PRISTOJBE**

|  | **Iznos turističke pristojbe**  |
| --- | --- |
| Prvi član | 12,00 EUR |
| Drugi član | 12,00 EUR |
| Svaki sljedeći član | 5,00 EUR |

Vlasnik kuće/stana za odmor koji plaća paušalni iznos turističke pristojbe obavezan je isti uplatiti najkasnije do 15. srpnja tekuće godine.

1. **TURISTIČKA PRISTOJBA PO NOĆENJU**

| **Vlasnik i članovi uže obitelji (po osobi/noćenju)** | **Ostale osobe u kući/stanu/apartmanu za odmor (po osobi/noćenju)** |
| --- | --- |
| 0,60 EUR | 2,00 EUR |

Turistička pristojba po ostvarenom noćenju plaća se kada se boravi u kući/stanu za odmor u razdoblju od 15. lipnja do 15. rujna.

**TURISTIČKU PRISTOJBU NE PLAĆAJU:**

* djeca do 12 godina
* osobe s invaliditetom od 70% i većim i jedan pratitelj
* osobe koje zbog potrebe rada ili obavljanja poslova koriste uslugu smještaja u općini ili gradu u kojem nemaju prebivalište, isključivo za vrijeme obavljanja poslova/rad
* profesionalni članovi posade na čarterskim plovilima i brodovima za višednevna kružna putovanja
* sudionici školskih paket aranžmana s uključenim smještajem, koje su odobrile školske ustanove
* osobe koje uslugu noćenja koriste u okviru ostvarivanja prava na smještaj kao korisnici socijalne skrbi
* studenti i đaci koji nemaju prebivalište u općini ili gradu u kojem se školuju kada borave u smještajnom objektu u toj općini ili gradu.

Osobe od navršenih 12 do 18 godina turističku pristojbu plaćaju umanjenu za 50%.

Osobe do 29 godina koje su članovi međunarodnih omladinskih organizacija kada koriste usluge noćenja u omladinskim objektima za smještaj koji su uključeni u međunarodnu mrežu omladinskih objekata za smještaj (Hosteling International).